CELEX: 62008CN0102
Language: da
Date: 2008-03-05 00:00:00
Title: Sag C-102/08: Anmodning om præjudiciel afgørelse indgivet af Bundesfinanzhof (Tyskland) den 5. marts 2008 — SALIX Grundstücks-Vermietungsgesellschaft mbH & Co. Objekt Offenbach KG mod Finanzamt Düsseldorf-Süd

7.6.2008   
            
            
               DA
            
            
               Den Europæiske Unions Tidende
            
            
               C 142/12
            
         Anmodning om præjudiciel afgørelse indgivet af Bundesfinanzhof (Tyskland) den 5. marts 2008 — SALIX Grundstücks-Vermietungsgesellschaft mbH & Co. Objekt Offenbach KG mod Finanzamt Düsseldorf-Süd
   (Sag C-102/08)
   (2008/C 142/19)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: SALIX Grundstücks-Vermietungsgesellschaft mbH & Co. Objekt Offenbach KG
   
      Sagsøgt: Finanzamt Düsseldorf-Süd
   Præjudicielle spørgsmål
   
               1)
            
            
               Kan medlemsstaterne i henhold til artikel 4, stk. 5, fjerde afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag alene »anse« virksomhed, som udøves af stater, regioner, amter, kommuner og andre offentligretlige organer, og som er fritaget for afgift i henhold til artikel 13 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter (1), som virksomhed udøvet i egenskab af offentlig myndighed, såfremt medlemsstaterne har vedtaget udtrykkelig bestemmelse herom i lov?
            
         
               2)
            
            
               Kan der alene foreligge »konkurrencefordrejning af en vis betydning«, som omhandlet i artikel 4, stk. 5, fjerde afsnit, jf. andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter, såfremt den omstændighed, at et offentligretligt organ er fritaget for afgift, fører til konkurrencefordrejning af en vis betydning til skade for konkurrerende privatretlige virksomheder, der er afgiftspligtige, eller ligeledes såfremt den omstændighed, at et offentligretligt organ er fritaget for afgift, fører til konkurrencefordrejning af en vis betydning til skade for dette organ?
            
         
      (1)  EFT L 145, s. 1.